INTUCH แม่(ยังสาว)เสน่ห์หด
2 เหตุผลที่บรรดานักวิเคราะห์ ”ขาเชียร์” พากันแนะนำ "ซื้อ” ในหุ้นบริษัท อินทัช โฮลดิ้งส์ จำกัด (มหาชน) หรือ INTUCH เพราะ 1) กำไรสุทธิไตรมาสสามที่ 2.9 พันล้านบาท สะท้อนว่า การฟื้นตัวทางธุรกิจกำลังดีวันดีคืนชัดเจน 2) ราคาหุ้นที่ปรับตัวลง ทำให้ผลตอบแทนจากเงินปันผลคาดหวังเฉลี่ยในปี 2561-2562 สูงขึ้นเป็น 5.5% ต่อปี ...พร้อมปรับให้ ราคาเหมาะสมปี 2561 ที่ 69.25 บาท ต่อหุ้น …ไม่ได้ช่วยอะไรเลย
7 พ.ย. 2560

แฉทุกวันทันเกมหุ้น
2 เหตุผลที่บรรดานักวิเคราะห์ ”ขาเชียร์” พากันแนะนำ “ซื้อ” ในหุ้นบริษัท อินทัช โฮลดิ้งส์ จำกัด (มหาชน) หรือ INTUCH เพราะ 1) กำไรสุทธิไตรมาสสามที่ 2.9 พันล้านบาท สะท้อนว่า การฟื้นตัวทางธุรกิจกำลังดีวันดีคืนชัดเจน 2) ราคาหุ้นที่ปรับตัวลง ทำให้ผลตอบแทนจากเงินปันผลคาดหวังเฉลี่ยในปี 2561-2562 สูงขึ้นเป็น 5.5% ต่อปี …พร้อมปรับให้ ราคาเหมาะสมปี 2561 ที่ 69.25 บาท ต่อหุ้น …ไม่ได้ช่วยอะไรเลย
ราคาหุ้นของINTUCH ยังก็ไม่กลับแถวๆใต้แนวต้านใหม่ล่าสุด 56.00 บาท หลังจากร่วงผล็อยหมดสภาพ เมื่อ ”ข่าวจริง” เรื่องผลประกอบการออกมาหมาดๆ ชนิดไม่ดูดำดูดี…ทำเอาบรรดานักเล่นหุ้นพื้นฐาน ไม่ดูกราฟเทคนิคงงเป็นไก่ตาแตก…กำไรเพิ่ม ทำไมหุ้นร่วงหนัก(วะ)
ที่ผ่านมา INTUCH ได้ชื่อว่าเป็นบริษัทโฮลดิ้งที่มีอัตรากำไรสุทธิสูงที่สุดระดับหัวแถวมายาวนานในตลาดหุ้นไทย ชนิดที่ทำให้นักลงทุนที่ถือหุ้น นอนตาหลับด้วยดีเสมอมาถือเป็นหุ้น “แมวอ้วน” ที่วางใจได้ ไม่ว่าจะผ่านร้อน ผ่านหนาวมากน้อยแค่ไหน… เพราะผลตอบแทนในเงินลงทุน ไม่ว่าส่วนต่างราคาหุ้น หรือ เงินปันผล ล้วนอะร้าอร่ามเหลือเกิน
สถานการณ์ปีนี้แตกต่างไปกว่าเดิม เพราะบริษัทลูกทั้งหลาย ไม่สามารถเป็น ”ห่านที่ไข่เป็นทองคำ” ได้เหมือนเดิม หรือ ไข่ฟองเล็กกว่าเดิม…แม่ยังสาวที่เคยสวยฟู่ฟ่า เลยเสน่ห์หมองลง เพราะใบหน้าหมองคล้ำ ไม่ต๊ะติ๊งโหน่งเหมือนอดีต
ผลประกอบการไตรมาสสามทีผ่านมา ที่มีกำไรสุทธิ  2.93 พันล้านบาท เพิ่มขึ้น 10% เทียบกับระยะเดียวกันปีก่อน และ 2%เทียกบับไตรมาสก่อน ถือว่าต่ำกว่าที่ตลาดคาดไว้เล็กน้อยที่ 2.95 พันล้านบาท ทำให้ยังไม่เพียงพอเรียกขาปะจำกลับมาสนใจซ้ำอีก
เหตุผลหลักคือ ผลประกอบการบริษัทลูกอย่าง แอดวานซ์ อินโฟ เซอร์วิส จำกัด (มหาชน) หรือ ADVANC เพิ่มขึ้น แต่ผลประกอบของบริษัท ไทยคม จำกัด (มหาชน) หรือ THCOM ลดลง
ผลประกอบการของ ADVANC เพิ่มขึ้น 14.4% เทียบกับระยะเดียวกันปีก่อน เนื่องจากรายได้จากธุรกิจมือถือ และ บรอดแบนด์มีสายที่ดีขึ้น เป็นตัวหนุนผลประกอบการ และมีต้นทุนการดำเนินงานที่ลดลง
ส่วน THCOM รายงานผลประกอบการน่าผิดหวัง แม้รายได้จากดาวเทียม IPSTAR เพิ่มขึ้น โดยมีผลกำไร 65.00 บาท ลดลงมากถึง 85% เทียบกับระยะเดียวกันปีก่อน YoY โดยผลประกอบการที่ลดลง QoQ มาจากการยกเลิกสัญญาของออสเตรเลีย จนรายได้รวมของธุรกิจดาวเทียมมีอัตราที่ชะลอตัวลง เนื่องจากมีธุรกิจใหม่นอกประเทศมาเสริมช่วย
กำไรโดยรวมระยะ 9 เดือนที่ลดลงมาก ทำให้กำไรต่อหุ้นดูลดลงหมดเสน่ห์จริงๆ เหลือแค่หุ้นละ 2.78 บาท ซึ่งคาดว่า จะทำให้สิ้นปีมีกำไรสุทธิไม่เกิน 1.2 หมื่นล้านบาท และกำไรต่อหุ้นไม่เกิน 3.50 บาท (หากไม่มีกำไรพิเศษมาช่วย) ทำให้ค่าพี/อีล่าสุดแพงลิ่วมากถึง 16.01 เท่าเลยทีเดียว เทียบกับสิ้นปี 2559 ที่พี/อี แค่ 8.74 เท่า เท่านั้น…กดดันราคาห้ขึ้นยากในอนาคต
การประมูลคลื่นความถี่1800/900 MHz ในต้นปีหน้าและปัญหาเรื้อรังในประเด็นความเป็นเจ้าของของดาวเทียม THCOM 7/8 ของ THCOM เป็นปัจจัยกดดันการดำเนินงาน…. แม้จะได้การขาย CSL ของ THCOM ให้ ADVANC และ SINGTEL จะทำให้กำไรของ THCOM และ INTUCH เพิ่มขึ้น และทำให้ผลประกอบการดีขึ้น แต่ก็ป็นแค่ข่าวดีชั่วคราว…ทำนองเดียวกันกับตัวเลขกำไรพิเศษในไตรมาสสองของปีนี้ ที่รวมเอาตัวเลขกำไรทางบัญชี จากผลการปรับปรุงประมาณการหนี้สินของไอทีวีในไตรมาส 2/2559 จำนวน 3,691 ล้านบาท เข้าไว้ด้วย
กำไรลด ยังพอทำใจยอมรับได้ แต่ปันผลลดนี่สิ จะให้ทำใจยอมรับ..ช่างกระไรอยู่นะ
เงินปันผลครึ่งแรกของปี ลดลงเกือบครึ่งของปีก่อนจาก 2 เหตุคือ กำไรลดลง และนโยบายจ่ายปันผลใหม่ของ ADVANC จากเดิม 100% ของกำไรสุทธิต่อหุ้น เป็น 70% ที่เริ่มใช้เป็นครั้งแรกปีนี้ …ใครที่ว่าไม่มีผล ให้ดูเป็นกรณีศึกษาได้เลย
อดีตที่ผ่านมา INTUCH สามารถทำกำไรสุทธิได้ดีเป็นเรื่องปกตินับแต่กลุ่มเทมาเส็ก โฮลดิ้งส์ของรัฐบาลสิงคโปร์เข้ามาถือหุ้นใหญ่ในต้นปี 2549…. นักลงทุนที่ถือหุ้นนอนตาหลับด้วยดีเสมอ ไม่ว่าจะผ่านสถานการณ์ร้อนๆหนาวๆมาแค่ไหน… ผลตอบแทนในเงินลงทุน ไม่ว่าส่วนต่างราคาหุ้น หรือ เงินปันผล (ที่มีนโยบายปันผล 100%) ล้วนอะร้าอร่ามตลอด
แถมบางปี มีปันผลพิเศษเสียอีก…เป็นเสน่ห์ที่ลืมไม่ลง
ยามนี้ สถานการร์ที่ยากลำบาก ก็ชวนให้ตั้งคำถามว่า เสน่ห์ที่ลดลงของINTUCH ทั้งจากกำไรที่หดหาย และการจ่ายปันผลที่ “เหนียวกว่าเดิม” จะมีเสน่ห์อะไรที่ดึงดูดนักลงทุนไม่ให้ทิ้ง INTUCH จนราคาหลุดไปใต้ระดับ 50.00 บาทได้
คำตอบเดียวคือ… กำไรพิเศษ และปันผลพิเศษ….อย่างอื่นไม่มีความหมาย…ยกเว้นแจกฟรี วอร์แรนต์ในอัตราที่จูงใจ
สำคัญที่ว่ากรรมการหน้าสลอนในบอร์ดของ INTUCH จะกล้านำวิศวกรรมการเงินพวกนี้มาใช้ …อ๊ะป่าว
ถ้าบอร์ดกล้าตัดสินใจ  ผู้ถือหุ้นก็คงกล้าถือหุ้น INTUCH ต่อไปอีกนานนนนนนน
อิ อิ อิ